Gambarogno TI

**Gambarogno** (lombardisch *Gambarögn*) isch e Gmai im Kanton Tessin in dr Schwyz. Si ghert zum Chrais (circolo) Gambarogno im Bezirk Locarno.

## Geografi
Es git kai Ortschaft, wo Gambarogno haisst. D Gmai, wo us verschidene Dörfer bestoht, lyt am nordeschtlige Stad vum Langesee am Fueß vum Bärg Gambarogno (). Nochbergmaine sin Alto Malcantone, Ascona, Locarno, Minusio, Monteceneri, Tenero-Contra un di italienische Gmaine Curiglia con Monteviasco un Veddasca.

Zue Caviano ghere no d Fraktione Scaiano, Dirinella un Monti di Caviano, zue Gerra d Fraktione Ronco, Riva un Scimiana, zue Magadino d Fraktione Quartino un Orgnana, zue Piazzogna d Fraktion Alabardia, zue San Nazzaro d Fraktione Casenzano, Taverna un Vairano, zue Sant’Abbondio d Fraktione Calgiano, Ranzo un Garaverio un zue Vira d Fraktione Corognola, Fosano un Scesana. 

## Gschicht
Gambarogno isch entstande am 25. April 2010 dur d Fusion vu dr bishärige Gmaine Caviano, Contone, Gerra, Indemini, Magadino (dt. veraltet *Megadin*), Piazzogna, San Nazzaro, Sant’Abbondio un Vira.

Caviano isch zum erschte Mol gnännt wore anne 1258 as *Caviliano*, Contone anne 1152 as *Gondono*, Ronco anne 1591, Indemini anne 1260 as *Indemine*, Magadino anne 1254 as *de Magadino*, Piazzogna anne 1337 as *Piazognia*, San Nazzaro anne 1258 as *sancto Nazario*, Sant’Abbondio anne 1192 as *Sancto Abundio*, Vira anne 1305 as *Vira*.

Magadino het bis anne 1843 zue Vira ghert. 

Di ehmolig Gmai San Nazzaro isch entstande anne 1930 dur dr Zämmeschluss vu dr Gmaine Vairano un Casenzano.

## Verwaltig
Dr Gmaisbresidänt (Sindaco) vu Gambarogno isch dr Tiziano Ponti.

## Bevelkerigsentwicklig
Quälle: Bundesamt für Statistik 2005

## Dialekt
Dr lombardisch Dialäkt vu Gambarogno ghert zum Ticinese.

## Böuwärch
* Chilche *S. Maria Nascente*, Caviano (1864)
* Chilche *S. Giovanni Battista*, Contone (16. Jh.) 
* Chilche *SS Rocco e Sebastiano*, Gerra (1742)
* Chilche *S. Bartolomeo*, Indeminidie (vor 1213, im 17. Jh. erwyteret un im 19. Jh. renoviert)
* Chilche *S. Carlo*, Magadino (1844-46)
* Chilche *S. Antonio Abate*, Piazzogna (1752, im 19. Jh. mehfach erwyteret)
* Chilche *SS. Nazzaro e Celso*, San Nazzaro (1258 zum erschte Mol gnännt, 1790 im klassizistische Stil renoviert un vergreßeret)
* Chilche *SS. Abbondio e Andrea*, Sant’Abbondio (1364 zum erschte Mol gnännt, ab 1853 im klassizistische Stil umböue) 
* Chilche *SS. Pietro e Paolo*, Vira (1613-15)


Datei:Indemini Switzerland.JPG|Indemini
Datei:Magadino Kirche.jpg|Chilche *S. Carlo*, Magadino
Datei:Cedullo.jpg|Alpe di Cedullo
Datei:Montoia.JPG|Alpe di Montoia


## Literatur
* Pierre Amsler: *Vita di un paese nel Gambarogno (Leben in einem Dorf).* Zwei Bände. Hrsg. von der Società Svizzera per le Tradizioni Popolari. Basel 2010.
* Federica Branca-Masa: *Gambarogno.* (=&nbsp;Schweizerische Kunstführer, Nr.&nbsp;514). Hrsg. von der Gesellschaft für Schweizerische Kunstgeschichte GSK. Bern 1993, ISBN 978-3-85782-514-9.
* Simona Martinoli und andere: *Guida d’arte della Svizzera italiana.* Hrsg. von der Gesellschaft für Schweizerische Kunstgeschichte. Edizioni Casagrande, Bellinzona 2007, ISBN 978-88-7713-482-0
* Giuseppe Ritter: *Kreuz und quer durch den Gambarogno. Ein Führer für Wanderer und Naturfreunde.* Ente turistico del Gambarogno, Vira 1975.

## Weblink

* http://www.gambarogno.ch
* 
* 
* 
* 
* 
* 
* 
* 
* 

## Fueßnote